Diari Oficial de la Generalitat Valenciana


Sumari del DOGV 3705, del 09-03-2000 (2000/1578)

Bases de la convocatòria per a la provisió de 4 places d'arquitecte.
--------------------------------------------------------------------

### Dades del document

Número de DOGV
:   3705

Data del DOGV
:   09-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1578


Data del document
:   23-02-2000

Organisme emissor
:   Ajuntament de València

Tipus de document
:   Convocatòria

Descriptors 

:   * València
    * professió de l'urbanisme
    * concurs administratiu
    * administració local

Bases de la convocatòria per a la provisió de 4 places d'arquitecte. [2000/X1578]
  
La Comissió Municipal de Govern de l'Ajuntament de València, en la sessió de data 30 de desembre de 1999, va adoptar l'acord següent:
  
Vistes les actuacions precedents en l'expedient.
  
En virtut de l'atribució delegada per Resolució de l'Alcaldia-Presidència de la Corporació número 2.240, de 7 de juliol de 1999.
  
En exercici de les atribucions que confereixen l'article 21.1.g) de la Llei 7/1985, de 2 d'abril, modificada per Llei 11/1999, de 21 d'abril, i l'article 41.14.a) del Reglament d'Organització, Funcionament i Règim Jurídic de les Entitats Locals, aprovat per RD 2.568/1986, de 28 de novembre, Boletín Oficial del Estado de 22 de desembre, s'acorda:
  
Primer
  
Aprovar les bases següents de la convocatòria per a proveir en propietat 4 places d'arquitecte, de les quals se'n reserven 2 per a promoció interna, a través del procediment selectiu oposició lliure.
  
Bases que regiran la convocatòria per a proveir en propietat 4 places d'arquitecte d'aquesta corporació.
  
És objecte d'aquestes bases, aprovades per la Comissió de Govern el dia 30 de desembre de 1999, la provisió en propietat de 4 places d'arquitectes de l'escala d'Administració Especial; subescala, tècnica; classe, superiors; grup A de titulació de l'article 25 de la Llei 30/1984, de 2 d'agost, de les quals se'n reserven 2 per a promoció interna.
  
El procediment selectiu serà el d'oposició lliure.
  
Normes generals
  
1. Places màximes a proveir
  
El Tribunal no podrà declarar que ha superat el procés selectiu un nombre d'aspirants superior al de places convocades.
  
2. Places de promoció interna
  
Els aspirants no podran participar simultàniament per ambdós sistemes d'accés. La contravenció d'aquesta norma determinarà l'exclusió dels qui no l'observen en les seues sol·licituds quant al torn de promoció interna, tret que en el termini relatiu a l'exposició de la llista provisional d'admesos, manifeste l'interessat d'optar per l'altre torn.
  
Les places no cobertes per promoció interna acreixeran les corresponents al sistema d'accés lliure.
  
3. Requisits dels aspirants
  
Per tal de ser admès al present procés selectiu per a accés a la funció pública local, caldrà:
  
a) Posseir la nacionalitat espanyola o, d'acord amb allò establert en la Llei 17/1993, de 23 de desembre (BOE núm. 307, de 24 de desembre de 1993), sobre l'Accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre d'aquella o la de qualssevol d'aquells estats als quals, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Unió Europea.
  
b) Tenir complits els 18 anys d'edat i no excedir de 55 anys.
  
c) Estar en possessió del títol d'arquitecte o equivalent, o en condicions d'obtenir-lo en la data en què finalitze el termini de presentació d'instàncies. En tot cas, l'equivalència haurà de ser aportada per l'aspirant mitjançant certificació expedida a l'efecte per l'administració competent en cada cas.
  
d) Posseir la capacitat física i psíquica necessària per a l'exercici de les funcions dels llocs de treball afectats.
  
e) No haver estat separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Per als aspirants del torn de promoció interna:
  
f) Reunir els requisits exigits amb caràcter general, i tenir una antiguitat d'almenys dos anys de serveis efectius en l'escala d'Administració Especial, grup B de titulació en l'Ajuntament de València.
  
4. Forma i termini de presentació d'instàncies
  
Les instàncies sol·licitant prendre part en aquesta convocatòria es dirigiran a l'alcaldessa-presidenta de l'Ajuntament de València, i es presentaran al seu Registre General d'Entrada, o en la forma que determina l'article 38.4 de la Llei 4/1999, de Modificació de la Llei 30/1992, de Règim Jurídic de les Administracions Públiques i del Procediment Administratiu Comú, i s'hi podrà utilitzar la instància model que es facilitarà per l'Oficina d'Informació Municipal, sítia a la plaça de l'Ajuntament núm.1, planta baixa, durant un termini de 20 dies hàbils a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància s'acompanyarà resguard de l'ingrés bancari al compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 6.500 PTA. Podrà acompanyar-se, si fa el cas, resguard del gir postal o telegràfic del seu abonament. En el resguard esmentat haurà de fer-se constar la convocatòria a què correspon l'ingrés.
  
Els drets d'examen esmentats només seran retornats als qui no siguen admesos al procediment selectiu per manca d'algun dels requisits exigits per a prendre-hi part.
  
En la instància s'haurà d'assenyalar el torn pel qual s'opta.
  
Aquells que per estar afectats d'una minusvalidesa necessiten adaptacions per a la realització de les proves ho indicaran en l'apartat corresponent, a fi que es puguen adoptar les mesures oportunes, les quals seran concedides a criteri del tribunal selectiu, previ estudi i sempre que es garantesquen les condicions d'igualtat amb la resta d'aspirants. En aquells casos en què se susciten dubtes sobre l'oportunitat en allò sol·licitat, es podrà escoltar l'interessat, així com demanar assessorament i, si fa el cas, col·laboració dels òrgans tècnics competents. En tot cas, haurà d'haver congruència entre l'adaptació que se sol·licita i la naturalesa de l'exercici per al qual es demana, ja que aquella no pot desvirtuar el sentit de la prova.
  
Alhora, hauran de fer declaració expressa que reuneixen els requisits exigits i capacitat per a l'exercici del lloc de treball. Si en el desenvolupament del procés selectiu se suscitaren dubtes en el Tribunal respecte de la capacitat de l'aspirant amb discapacitat per a l'exercici de les funcions de la plaça a què opta, podrà recaptar el corresponent dictamen de l'òrgan competent. En aquest cas, fins que s'emeta el dictamen, l'aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió del procés fins a la recepció del dictamen.
  
5. Admissió dels aspirants
  
Per tal de ser admès a les proves selectives, hi haurà prou que els aspirants manifesten en les seues instàncies reunir totes i cada una de les condicions exigides referides a la data d'expiració del termini de presentació d'instàncies i haver abonat els drets d'examen.
  
Expirat aquell, per resolució, es declararà aprovada la llista d'admesos i exclosos, la qual s'adoptarà en atenció a allò declarat pels aspirants i sense perjudici del que determina la base 10. La resolució esmentada, que es publicarà en el Butlletí Oficial de la Província, indicarà el termini de 10 dies per a subsanació de defectes pels aspirants exclosos. Alhora, en el termini esmentat es podrà presentar qualsevol reclamació pertinent pels interessats.
  
Les errades de fet podran subsanar-se en qualsevol moment, d'ofici o a petició de l'interessat.
  
Si no es produïra cap reclamació, suggeriment o petició de subsanació, la resolució provisional esdevindrà definitiva automàticament. Altrament, resoltes les reclamacions i subsanacions, l'autoritat convocant elevarà a definitives les llistes d'admesos i exclosos mitjançant resolució que es publicarà igualment en el Butlletí Oficial de la Província, i s'hi indicarà la data, el lloc i l'hora de l'inici del primer exercici, així com l'ordre de crida dels aspirants.
  
La publicació de la resolució esmentada serà determinant dels terminis a efectes de possibles impugnacions o recursos.
  
6. Tribunal
  
El Tribunal per a la selecció, estarà integrat pels membres següents, tots ells amb veu i vot:
  
Presidenta titular: alcaldessa de la corporació.
  
President suplent: regidor delegat de l'Àrea d'Administració General o membre de la corporació que delegue el president titular.
  
Secretari titular: el secretari general de la corporació.
  
Secretari suplent: el funcionari amb habilitació de caràcter nacional, subescala Secretaria, que delegue el secretari titular.
  
Vocals:
  
Titular: regidor membre de la corporació designat a l'efecte amb titulació igual o superior a la requerida per a la plaça que es convoca.
  
Suplent: regidor membre de la corporació designat a l'efecte amb titulació igual o superior a la requerida per a la plaça que es convoca.
  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari de carrera d'aquesta corporació amb titulació igual o superior a la requerida per a la plaça que es convoca. i corresponent a la mateixa àrea de coneixements.
  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari de carrera d'aquesta corporació, del grup A de titulació.
  
Suplent: un funcionari de carrera d'aquesta corporació, del grup A de titulació.
  
Titular: un funcionari de carrera d'aquesta corporació, del grup A de titulació pertanyent a la mateixa àrea de coneixements.
  
Suplent: un funcionari de carrera d'aquesta corporació, del grup A de titulació pertanyent a la mateixa àrea de coneixements.
  
Titular: un representant de l'Administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateix àrea de coneixements.
  
Suplent: un representant de l'Administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Titular: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
Suplent: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
En cas d'absència del president titular o suplent, la Presidència correspondrà al vocal regidor.
  
El nomenament com a membre d'aquest Tribunal es farà, per Resolució d'Alcaldia o acord de Comissió de Govern, si ho tingués delegat, i es farà públic juntament amb la llista provisional d'admesos.
  
El Tribunal no podrà constituir-se ni actuar sense l'assistència, com a mínim, de la meitat dels seus membres titulars o suplents indistintament.
  
Als efectes del que disposa l'annex IV del Reial Decret 236/1988, de 4 de març, el Tribunal que actua en aquesta prova selectiva tindrà la categoria primera de les incloses en aquell, tant respecte de les assistències dels membres del Tribunal com dels seus assessors i col·laboradors.
  
Els membres del Tribunal podran ser recusats pels aspirants de conformitat amb el que preveu l'article 28 i 29 de la Llei 30/1992.
  
7. Calendari
  
La data, l'hora i el lloc de realització del primer exercici de les proves selectives s'anunciarà en la publicació de la resolució definitiva, que aprove la llista d'admesos i d'exclosos, a què es refereix la norma cinquena anterior.
  
Una vegada començades les proves selectives no serà obligatòria la publicació dels anuncis següents de realització dels restants exercicis en el Butlletí Oficial de la Província. Aquests anuncis hauran de fer-se públics pel Tribunal al tauler d'anuncis de la corporació amb 12 hores d'antelació del seu inici, si es tracta del mateix exercici, o de 48 si es tracta d'un nou exercici. En tot cas, des de la conclusió d'un exercici fins a l'inici del següent no podran transcórrer menys de 72 hores ni més de 45 dies naturals.
  
Es podran reduir els terminis indicats si ho proposara el Tribunal i acceptaren tots els aspirants, o fóra sol·licitat per aquests, tot això per unanimitat. Açò es farà constar en l'expedient.
  
8. Ordre d'intervenció dels aspirants. Identificació
  
Els aspirants seran convocats per a cada exercici en crida única, i quedaran decaiguts en el seu dret quan es personen als llocs de realització de l'exercici quan ja s'hagen iniciat les proves o per la inassistència a aquestes, encara que es dega a causes justificades. Si es tracta de proves orals o altres de caràcter individual i successiu, el Tribunal podrà apreciar les causes al·legades i admetre l'aspirant, sempre que aquestes no hagen acabat i l'admissió esmentada no menystinga el principi d'igualtat amb la resta de personal.
  
L'ordre d'intervenció dels aspirants en aquells exercicis que no es puguen realitzar conjuntament, serà l'alfabètic, i començarà per l'aspirant el primer cognom del qual comence per la lletra «Q» insaculada, d'acord amb el resultat del sorteig públic que s'hi va fer, al qual es refereix el Reglament General d'Ingrés del Personal al Servei de l'Administració General de l'Estat (BOE núm. 92, de 17 d'abril de 1999).
  
El Tribunal podrà requerir en qualsevol moment els aspirants que acrediten la seua identitat, i a l'efecte hi hauran d'anar proveïts del document d'identitat.
  
9. Relació d'aprovats
  
Acabades les proves selectives, el Tribunal farà pública la relació d'aspirants aprovats, si n'hi hagués, per ordre de puntuació assolida, elevarà la relació esmentada a l'òrgan competent, i remetrà alhora l'acta de l'última sessió, sense que puguen declarar que ha superat aquest procediment selectiu un nombre d'aspirants superior al de places convocades.
  
10. Presentació de documents
  
Els aspirants proposats pel Tribunal, hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma tercera d'aquesta convocatòria.
  
Els aspirants que tinguen la condició de funcionaris de carrera quedaran exempts de justificar documentalment les condicions generals a què es refereix la base 3 que ja hagueren estat provades per a obtenir el seu nomenament anterior. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els qui dins del termini indicat, i tret de força major, no presenten la documentació, o d'aquesta es deduïra que manquen d'algun dels requisits exigits, no podran ser nomenats funcionaris, fet que donarà lloc a la invalidesa de l'actuació de l'interessat i a la nul·litat subsegüent dels actes del tribunal respecto d'aquest, sense perjudici de la responsabilitat en què pogueren haver incorregut per falsedat en la seua instància. La plaça no ocupada per l'aspirant que no presente la documentació quedarà vacant.
  
Els qui superen les proves selectives acreditaran els seus coneixements de valencià mitjançant la presentació d'un dels documents següents:
  
a) Títol de Batxillerat o equivalent, cursat a la Comunitat Autònoma Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de nivell mitjà de la Junta Qualificadora de Coneixements de Valencià.
  
Els qui no puguen acreditar els coneixements esmentats quedaran compromesos de fer-ho en el termini de dos anys, o a la realització dels cursos que amb aquesta finalitat organitze l'administració autonòmica.
  
11. Nomenament
  
Complits els requisits precedents, s'efectuarà el nomenament dels aspirants proposats, els quals hauran de prendre possessió del càrrec en el termini de 30 dies, comptadors des de l'endemà d'aquell en què els siga notificat el nomenament.
  
12. Incidències
  
El Tribunal queda autoritzat per a resoldre els dubte que es presenten i prendre els acords necessaris per al bon ordre del procés selectiu en tot allò no previst en aquestes bases.
  
13. Normativa i recursos
  
13.1. La convocatòria es regirà, en allò no previst per aquestes bases, per la normativa bàsica estatal sobre la Funció Pública inclosa en la Llei 30/1984, de 2 d'agost, modificada per la Llei 22/1993, de 29 de desembre, en el Text Refós aprovat per Reial Decret legislatiu 781/1986, de 18 d'abril; Reial Decret 896/1991, de 7 de juny; Reial Decret 364/1995, de 10 de març, així com per la normativa autonòmica valenciana sobre Funció Pública, Text Refós de 24 d'octubre de 1995; Decret 33/1999, de 9 de març, i altres normes reglamentàries.
  
13.2. Contra aquestes bases l'acord aprovatori del qual és definitiu en la via administrativa podrà interposar-se pels interessats legitimats un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, comptador des de l'endemà de la publicació del seu extracte en el Boletín Oficial del Estado. Si transcorreguera un mes des de l'endemà de la interposició del recurs de reposició sense que aquest haja estat resolt, podrà entendre's que ha estat desestimat i interposar recurs contenciós administratiu, a elecció seua, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu, a elecció seua, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació de l'extracte en el Boletín Oficial del Estado.
  
13.3. Contra tots els actes administratius definitius que es deriven de les bases podran ser interposats pels interessats els oportuns recursos en els casos i en la forma establerts en la Llei 4/1999, de Modificació de la Llei 30/1992, de Règim Jurídic de les Administracions Públiques i Procediment Administratiu Comú, i en la Llei 9/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14 de juliol de 1998).
  
13.4. Si tinguera entrada «al·legació, suggeriment, reclamació o petició de revisió», per escrit sobre la puntuació atorgada pel Tribunal o altra circumstància relativa al desenvolupament de les proves, durant els 5 dies següents a la publicació de les puntuacions de cada prova o exercici, el tribunal decidirà sobre aquestes en la sessió següent, i ho ressenyarà en l'acta corresponent, tot això sense perjudici del que estableix aquesta base 13, pel que fa a la interposició de recursos, que es regirà per les normes generals sobre procediment i règim jurídic de les administracions públiques.
  
14. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana, i l'anunci de la convocatòria en extracte en el Boletín Oficial del Estado.
  
Normes específiques
  
1. Qualificació dels exercicis
  
Es qualificarà cada un dels exercicis que figuren a l'annex corresponent fins un màxim de 10 punts, i seran eliminats els aspirants que no assolesquen un mínim de 5 punts en cadascun.
  
El Tribunal qualificador queda facultat per a la determinació del nivell mínim exigit per a l'obtenció de les qualificacions esmentades de conformitat amb el sistema de valoració que s'adopte en cada prova.
  
2. Qualificació definitiva
  
La qualificació definitiva dels aspirants que hagueren superat els exercicis, estarà determinada per la suma de les qualificacions parcials. La relació d'aspirants que han superat les proves es formarà amb els qui, havent realitzat tots els exercicis obligatoris, hagen superat els que tenien caràcter eliminatori, tot sumant-ne per a cada un les puntuacions obtingudes en tots els exercicis. La relació esmentada començarà amb l'aspirant que haja obtingut d'aquesta forma la puntuació total més alta i acabarà, si fa el cas, quan el nombre d'inclosos en aquesta coincidesca amb el nombre de llocs convocats en cada torn. En els supòsits de puntuacions iguals, els empats es resoldran atenent a la major puntuació obtinguda en l'exercici pràctic; en cas de persistir l'empat, s'atendrà a la puntuació del tercer exercici i, posteriorment, a la puntuació del primer exercici i si aquest encara persistira es resoldrà a favor de l'aspirant de més edat.
  
En l'acta de l'última sessió es podrà proposar la constitució de borses de treball amb el personal aspirant que, havent participat en les proves d'accés a la present convocatòria, hagen aprovat algun exercici dels que constitueixen el procés selectiu, segons l'ordre de prioritat que s'obtinga per la puntuació assolida i amb preferència dels que hagen aprovat major nombre d'exercicis.
  
Annex I
  
Primer exercici. De caràcter obligatori i eliminatori
  
Consistirà a contestar per escrit un qüestionari de 100 preguntes, tipus test, relacionades amb els temes que figuren en l'annex II de les bases d'aquesta convocatòria.
  
El temps de durada de l'exercici, així com la penalització de les errades, serà determinat pel tribunal immediatament abans de començar la prova en funció de la seua dificultat.
  
Segon exercici. De caràcter obligatori i eliminatori
  
Consistirà en la realització d'una o dues proves pràctiques, determinades pel Tribunal immediatament abans de la realització de l'exercici, relacionades amb les funcions pròpies dels llocs reservats a la subescala i categoria i amb les matèries incloses en el programa que figura en l'annex II. El temps de durada de la prova o proves, serà determinat pel Tribunal en funció de la dificultat que representen.
  
Tercer exercici. De caràcter obligatori i eliminatori
  
Consistirà a desenvolupar, per escrit, durant un període màxim de 2 hores, un tema de caràcter general determinat pel Tribunal immediatament abans de començar l'exercici entre dues o més propostes i relacionat amb el programa que s'acompanya com annex II d'aquesta convocatòria, encara que no se n'atinga a un epígraf concret, i els aspirants en tindran àmplia llibertat quant a la forma d'exposició.
  
En aquest exercici es valorarà la formació general, els coneixements específics sobre la matèria, la claredat i l'ordre d'idees, la facilitat d'exposició escrita, l'aportació personal de l'aspirant i la seua capacitat de síntesi.
  
Annex II
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La Corona. Les Corts Generals.
  
Tema 4. El Govern i l'administració. El poder judicial.
  
Tema 5. Organització territorial de l'Estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: Principis generals i organització.
  
Tema 6. Fonts del dret públic. La llei: classes. El reglament: classes. Altres fonts del dret administratiu.
  
Tema 7. Principis generals del procediment administratiu. Normes reguladores. Dies i hores hàbils, còmput de terminis. Recepció i registre de documents.
  
Tema 8. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.
  
Tema 9. Els recursos administratius. Classes: recurs d'alçada, recurs de reposició, recurs de revisió. El recurs contenciós administratiu.
  
Tema 10. Règim local espanyol. Principis constitucionals.
  
Tema 11. La província en el règim local. Organització provincial. Competències.
  
Tema 12. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.
  
Tema 13. Personal al servei de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
Tema 14. Principis generals i classes de contractes administratius en l'esfera local. La selecció del contractista. Drets i deures dels contractistes i de l'administració.
  
Tema 15. Les formes d'activitat de les entitats locals. La intervenció administrativa en l'activitat privada. Procediment d'atorgament de llicències.
  
Tema 16. El servei públic en l'esfera local. Les formes de gestió dels serveis. Consideració especial de la concessió.
  
Tema 17. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.
  
Tema 18. Hisendes locals. Classificació dels ingressos.
  
Tema 19. Legislació urbanística espanyola. Llei 6/1998, sobre Règim del Sòl i Valoracions. Disposicions generals.
  
Tema 20. El règim urbanístic de la propietat del sòl. Classificació del sòl. Drets i deures dels propietaris.
  
Tema 21. Valor del sòl. Valoració d'obres, edificacions, instal·lacions, plantacions i arrendaments. Valoració de les concessions administratives i dels dret reals sobre immobles.
  
Tema 22. Expropiacions. Supòsits de revisió.
  
Tema 23. Supòsits indemnitzatoris. Indemnitzacions.
  
Tema 24. Incidències de la Llei 6/1998, sobre el règim urbanístic vigent. Planejament general vigent, en tramitació i en execució. Valoracions en curs. Matèries regulades en la normativa urbanística anterior que en mantenen la vigència plena.
  
Tema 25. Legislació urbanística de la Comunitat Valenciana. Llei 6/1994, Reguladora de l'Activitat Urbanística. Generalitats.
  
Tema 26. L'activitat urbanística a la Comunitat Valenciana i els seus principis rectors.
  
Tema 27. La competència urbanística i les formes de gestió. Classificació urbanística del territori.
  
Tema 28. Instruments i disposicions de l'ordenació urbanística. Plans d'acció territorial de finalitat urbanística.
  
Tema 29. Plans generals i plans parcials. Determinacions, estàndards mínims i documentació.
  
Tema 30. Plans de reforma interior. Plans especials. Catàlegs. Estudis de detall. Determinacions, estàndards, mínims i documentació.
  
Tema 31. Programes per al desenvolupament d'actuacions integrades: objecte, determinacions, objectius que han de complir. La cèdula d'urbanització: expedició. Documentació dels programes.
  
Tema 32. Les unitats d'execució i els projectes d'urbanització. La seua tramitació i aprovació.
  
Tema 33. L'exercici de la potestat d'ordenació urbanística: procediment amb aprovació definitiva autonòmica.
  
Tema 34. L'exercici de la potestat d'ordenació urbanística: procediment amb aprovació definitiva municipal.
  
Tema 35. Els canvis en el planejament. Suspensió de llicències i de canvis de programació. Efectes de l'aprovació dels plans. Publicació, executivitat i entrada en vigor dels plans.
  
Tema 36. Règim de l'exercici de les potestats de gestió urbanística. Conceptes fonamentals. Àrees de repartiment i aprofitament tipus: determinació.
  
Tema 37. Execució dels programes per al desenvolupament d'actuacions integrades. Principis generals.
  
Tema 38. La reparcel·lació forçosa. Recaptació de quotes d'urbanització.
  
Tema 39. Règim de l'edificació dels solars, de les actuacions aïllades i de les transferències d'aprofitament.
  
Tema 40. La conservació de la urbanització. El cànon d'urbanització. Execució d'obres públiques.
  
Tema 41. Intervenció administrativa. En els actes de divisió de terrenys i en les parcel·lacions. Intervenció administrativa per a fomentar la seguretat del trànsit immobiliari.
  
Tema 42. Intervencions per a garantir el compliment del deure d'edificar i el de conservació. Registre Municipal de Solars i Edificis a Rehabilitar. Patrimonis públics del sòl i societats urbanitzadores.
  
Tema 43. Homologació dels plans d'urbanisme a la Llei Reguladora de l'Activitat Urbanística.
  
Tema 44. Incidència de la Llei 6/1998, sobre Règim del Sòl i Valoracions en la legislació valenciana. Classificació del sòl no urbanitzable i les distintes categories.
  
Tema 45. Legislació urbanística de la Comunitat Valenciana. Llei 4/1992, sobre Sòl no Urbanitzable. Disposicions generals.
  
Tema 46. Règim del sòl no urbanitzable. Drets i deures dels propietaris, usos, activitats i aprofitaments. Autoritzacions.
  
Tema 47. Activitats subjectes a la declaració d'interès comunitari prèvia. Procediment ordinari. Procediment extraordinari.
  
Tema 48. Parcel·lació i segregació de finques en sòl no urbanitzable o urbanitzable no programat. Infraccions. Sancions. Subjectes responsables. El certificat d'innecessarietat de la llicència.
  
Tema 49. Avaluació i anàlisi de l'impacte ambiental. Paratges naturals municipals. Delimitació d'àrees de reserva de sòl per a patrimoni públic. Incidències de la Llei 4/1992, en l'ordenació urbana.
  
Tema 50. El Pla General d'Ordenació Urbana de València (PGOU de València). Ordenances generals de l'edificació: la parcel·la, l'edifici, la reserva d'aparcament, condicions funcionals de l'edificació.
  
Tema 51. PGOU de València. Ordenances particulars. Zones de conjunts històrics protegits. Zones d'eixample. Edificació oberta. Habitatges unifamiliars aïllats. Zones de terciari, industrial i magatzem. Sòl urbanitzable programat, no programat i no urbanitzable. Els sistemes generals i locals.
  
Tema 52. Execució i gestió del PGOU de València en el sòl urbà i urbanitzable.
  
Tema 53. L'aprofitament mitjà del sòl urbanitzable programat: mètode de càlcul i definició dels drets del propietari. Determinacions fonamentals per a l'execució del sòl urbanitzable no programat.
  
Tema 54. PGOU de València. Desenvolupament del pla general, generalitats, instruments d'ordenació, condicions de desenvolupament. Execució del planejament.
  
Tema 55. PGOU de València. Patrimoni immobiliari, conservació i protecció. Coordinació entre administracions.
  
Tema 56. Els plans especials de protecció i reforma interior (PERI), de la ciutat de València.
  
Tema 57. La Llei 13/1995, de Contractes de les Administracions Públiques. El contracte d'obres.
  
Tema 58. Classificació i registre d'empreses. Els plecs de clàusules tècniques.
  
Tema 59. Preparació del contracte. Objecte. Classificació de les obres. Contractes menors. Supervisió del projecte.
  
Tema 60. Els projectes d'obres: contingut. Documentació. Les memòries valorades. El replanteig de les obres.
  
Tema 61. Procediment d'adjudicació en el contracte d'obres. Criteris de valoració de les ofertes.
  
Tema 62. L'execució i modificació del contracte d'obres. La revisió de preus. Certificacions i abonaments de compte.
  
Tema 63. El director de les obres. Relacions amb l'Ajuntament i amb el contractista. La subcontractació d'obres: procediment amb aprovació definitiva autonòmica.
  
Tema 64. Compliment del contracte d'obres: recepció i liquidació. Responsabilitat per vicis ocults. La resolució del contracte. Garanties del contracte. Devolució de fiances.
  
Tema 65. L'execució d'obres per la pròpia Administració.
  
Tema 66. La llicència urbanística. Naturalesa, actes sotmesos a llicència. Competències sectorials que concorren en la concessió de llicències.
  
Tema 67. La cèdula d'habitabilitat i les seues classes: primera transmissió, i segona i posteriors transicions. Procés d'expedició. Infraccions i procediment sancionador.
  
Tema 68. La centralitat urbana. El centre de la ciutat i la seua estructuració urbana. Centres històrics. Transformació i degradació. Planejament i criteris d'intervenció d'àrees històriques.
  
Tema 69. Els eixamples. Orígens, morfologia i tipologia edificatòria en l'eixample. Gestió pública i privada en les lleis reguladores de l'eixample.
  
Tema 70. La ciutat jardí. Orígens i desenvolupament històric. Morfologia dels assentaments. Tipologia edificatòria. Modalitats de gestió.
  
Tema 71. El patrimoni històric espanyol. Legislació vigent. Béns d'interès cultural. Béns immobles: monuments, jardins, conjunts i llocs històrics. Normativa vigent autonòmica sobre patrimoni històric. Generalitats.
  
Tema 72. Rehabilitació d'edificis i habitatges. Concepte. Àmbit. Normativa aplicable. Règim de protecció: general i especial. Qualificació provisional i definitiva. Pressupost protegible.
  
Tema 73. Actuacions de protecció preferent. Programes de renovació urbana. Àrees de rehabilitació urbana. Rehabilitació per a l'adequació estructural especial.
  
Tema 74. Arquitectura d'ús públic. Arquitectura escolar. Arquitectura assistencial. Arquitectura de l'oci i de la cultura. Arquitectura d'ús administratiu. L'edifici d'oficines. Normativa i altres aspectes rellevants.
  
Tema 75. Arquitectura de l'espai lliure. Parcs, places, carrers i jardins. El projecte d'urbanització.
  
Tema 76. Normes d'habitabilitat i disseny d'habitatges en l'àmbit de la Comunitat Valenciana. Normes de qualitat aplicable als habitatges de protecció oficial.
  
Tema 77. Normes bàsiques de l'edificació relatives al formigó, acer estructural i rajolars. Generalitats.
  
Tema 78. La NBE CPI-96. Jerarquia i compatibilitat amb la resta de la normativa de caràcter local.
  
Tema 79. Condicions generals de les instal·lacions pròpies d'un edifici: elèctriques, climatització, comunicació, seguretat, sanitàries, elevadors.
  
Tema 80. Condicions acústiques dels edificis (NBE-CA-88), condicions tèrmiques dels edificis (NBE-CT-79) i Norma de Construcció Sismoresistent (NCSE-94).
  
Tema 81. Estudis geotècnics. Exigibilitat. Especial referència al NTE-CEG.
  
Tema 82. Patologia de cimentacions, estructures de formigó armat, estructures metàl·liques.
  
Tema 83. Patologia de les instal·lacions. Patologia dels revestiments i acabats. Patologia dels tancaments.
  
Tema 84. Accessibilitat i barreres arquitectòniques.
  
Tema 85. Normativa vigent sobre seguretat i salut en les obres de construcció.
  
Tema 86. La Llei d'Ordenació del Territori de la Comunitat Valenciana: finalitats, objectius, instruments d'ordenació, formació i aprovació, participació, competències, procediment, vigència, revisió i modificació.
  
Tema 87. Legislació de la Comunitat Valenciana en medi ambient. Paratges naturals, Parc Natural de l'Albufera. Llei d'Impacte Ambiental de la Generalitat Valenciana.
  
Tema 88. Control de qualitat de l'edificació. Conceptes bàsics i generalitats. Normativa de la Comunitat Valenciana: el llibre de control.
  
Tema 89. Espectacles públics i activitats recreatives. Normativa vigent autonòmica.
  
Tema 90. La Llei d'Activitats Qualificades i reglaments. Nomenclàtor.
  
Segon
  
Efectuar la convocatòria de 4 places d'arquitecte de conformitat amb les bases precedents, derivades de l'oferta anual d'ocupació pública 1999, aprovada per la corporació en sessió de data 26 de març de 1999 (BOP de 24 d'abril de 1999, i BOE de 22 de maig de 1999).
  
Cosa que fem pública perquè en prengueu coneixement i als efectes que pertoquen.